**Felhívás**

**Tisztelt Ebtartó!**

Hévíz város területén az állatok védelméről és kíméletéről szóló 1998. évi XXVIII. törvény 42/B §-a alapján kerül sor az ebek összeírására a jogszabályban meghatározott adattartalommal.

A települési önkormányzat az ebösszeírás alapján az ebtartók által szolgáltatott adatokról helyi elektronikus nyilvántartást köteles vezetni, az állat tulajdonosa, tartója és más személyek jogainak, személyes biztonságának és tulajdonának védelme, valamint ebrendészeti és állatvédelmi feladatainak hatékony ellátása céljából.

Az eb tulajdonosa, vagy az eb tartója az ebösszeíráskor köteles az adatlapon feltüntetett adatokat a települési önkormányzat rendelkezésére bocsátani.

Az ebösszeíró adatlap átvehető a Polgármesteri Hivatal portáján, továbbá letölthető a Polgármesteri Hivatal honlapjáról.

Az ebösszeíró adatlapot ebenként kell kitölteni és eljuttatni a Polgármesteri Hivatal részére az alábbi módokon:

* levélben postai úton,
* a portán személyesen,
* elektronikusan az ebnyilvantartas@hevizph.hu e-mail címre

Az ebösszeírás időtartama: **2015. április 1.-2015. május 31.**

 Polgármesteri Hivatal